Szakdolgozati szeminárium

BBNSF89100

2024. ősz

**KURZUSLEÍRÁS**

A szemináriumi foglalkozások során igyekszünk elsajátítani egy jó szakdolgozat megírásához szükséges legfontosabb ismereteket: kezdve a témaválasztástól, az anyaggyűjtésen és az anyag feldolgozásán keresztül a szöveg megfogalmazásáig, illetőleg a dolgozat végső megszerkesztéséig (bibliográfia, jegyzetek, tartalomjegyzék, függelékek, ábrák stb.).

**Oktató**: Dobos Károly Dániel (dobos.karoly@btk.ppke.hu)

**Időpont**: Szerda 16:15–17.45

**Hely**: BTK D 304.

**Munkamódszer**

A kurzus során megismerkedünk a szakdolgozatírás legfontosabb követelményeivel és az ezekhez kapcsolódó leggyakoribb problémákkal. A szemináriumi foglalkozások részben elméletiek, ahol 25 éves oktatói és témavezetői tapasztalataimat igyekszem gyakorlatias stílusban átadni a diákoknak, hogy elkerüljék azokat a típushibákat, amelyekbe a korábbi nemzedékek rendszeresen beleestek. Ezen túl a kurzus gyakorlati jellegű is, a diákoknak több, rövidebb tudományos igényű esszé elkészítésével, majd ezeknek az órán során történő közös elemzésével módja nyílik megszerzett ismereteiket a gyakorlatban is próbára tenni.

**Követelmények**

Jelenlét az órákon, aktív részvétel, a feladatok időre történő elkészítése. Jegyet néhány rövidebb szemináriumi dolgozat elkészítésével lehet szerezni, amelyek követelményeit az első órán fogjuk megbeszélni.

**Kötelező irodalom**

Bailey, Stephen: *Academic Writing: A Practical Guide for Students.* New York: Routledge, 2004.

Blaskó Ágnes – Hamp Gábor: *Írás 1.0. Az ötlettől a jól strukturált szövegig.* Budapest: Typotex, 2007.

Eco, Umberto: *Hogyan írjunk szakdolgozatot?* Budapest: Kairosz Kiadó, é. n. (és több kiadás).

Gyurgyák János: *Szerzők és szerkesztők kézikönyve*. Budapest: Osiris Kiadó, 22005.